На заводзе, дарэчы, значна мадэрнізавана тэхналагічная лінія перапрацоўкі сыравіны. “Прыжылося” і эфектыўна працуе нямецкае, фінскае, іспанскае, галандскае і іншае замежнае абсталяванне. Яно, як зазначыў пад час гутаркі В.М.Бабрук, дарагое, але акупляе сябе: не так часта выходзіць са строю. Адбылася і мінімізацыя рабочых кадраў. “Калі гадоў дванаццаць назад у вытворчасці было задзейнічана дзесяць цэнтрыфуг, то цяпер чатыры, — сказаў ён. — Раней на іх працавалі ў змене чатыры чалавекі, то цяпер адзін. Аналагічная сітуацыя і на фільтрацыі. Затое цукру вырабляем за суткі каля 1200 тон пры паступленні якаснай сыравіны, супраць 500 тон раней”.